El pressupost de l'Institut Català de les Empreses Culturals (ICEC), organisme que depèn del Departament de Cultura, augmenta aquest 2020 fins a 63,6 milions d'euros, un 8,5% més que en l'exercici anterior
Avui el director de l'ICEC, Miquel Curanta, ha presentat en roda de premsa el Pla d'Acció de la institució per a aquest 2020.
Un pla que inclou el llançament de nou noves línies de suport a les arts escèniques, les arts visuals, l'audiovisual, el sector editorial, la cultura digital i la música i que es guiarà, tant internament com externament (en els projectes que se subvencionen) per 6 eixos estratègics que s'incorporaran a aquelles línies d'ajut que encara no els tinguin i es milloraran en aquelles on ja existien.
Aquests eixos son: gènere, llengua catalana, desenvolupament de públics, talent emergent, sostenibilitat i emprenedoria.
Amb un pressupost de 63'6M€, un 8,5% més que en el 2017 (últim any amb pressupost aprovat), les nou noves línies de subvencions, programes i eines financeres que es posaran a disposició dels sectors són:
El còmic és un dels gèneres que disposa de menys oferta en català, tot i que existeixen diversos indicadors que apunten a un possible creixement.
Posem a disposició del sector fins a 100.000 euros –entre finançament i subvenció– per a l'edició de còmics en llengua catalana;
Amb l'objectiu d'afavorir projectes impulsats per empreses culturals catalanes que superin les barreres tradicionals entre disciplines i que ajudin a crear nous públics per a la cultura, obrim una nova línia de subvenció dotada amb 150.000 euros;
Llançarem un pla per fomentar l'emprenedoria en el sector cultural que inclourà formació, acompanyament, mentoratge i una línia de subvenció de 350.000 euros per a la creació d'empreses i projectes culturals;
L'objectiu de la nova línia de subvenció per a coproduccions internacionals minoritàries és afavorir el posicionament internacional de les productores i professionals de l'audiovisual català;
Una nova línia que compta amb 100.000 euros per respondre a les noves necessitats del sector de la cultura digital i per situar la indústria catalana com a referent en aquest àmbit;
Els podcast són un format d'èxit als Estats Units i a diversos països europeus, i el seu potencial de creixement a Catalunya és enorme.
Per això, crearem una línia dotada amb 120.000 euros per serveixi d'estímul a la creació de podcasts en català;
El sector editorial català és un sector professionalitzat i sòlid, amb una enorme presència internacional.
Aquesta nova línia de subvenció té com a objectiu afavorir projectes nous sorgits del mateix sector.
Compta amb una dotació de 108.400 euros;
A més d'aquestes noves línies, es recuperen les dotacions de les línies de suport de les diferents àrees, transversals i sectorials, de l'ICEC, que assoleixen aquest 2020 els següents imports:
La cultura no pot restar aliena als debats que es produeixen en la societat.
És per això que a partir del 2020, tant el treball intern en el sí de l'ICEC com en el suport que donem a les empreses culturals catalanes, es regirà per sis eixos que ja estan presents en la conversa global de la ciutadania.
A més, són eixos que tant l'ICEC com els sectors culturals consideren importants, en tant que les empreses culturals no poden restar alienes a alguns dels compromisos que, en temàtiques com l'emergència climàtica o la igualtat de gènere, marquen l'agenda global i local.